《章席祖巢云阁》
宋代·孙觌

翳翳林影交，小閤俯江郊。千崖障锦绣，万壑鸣弦匏。

翛然一枝筇，寄此三重茅。久知风可御，更取云为巢。

抱石舒翠缕，绣色才可睹。霏霏擘春絮，欻见白鹤舞。

凝矑一瞬间，忽展垂天羽。起从潭中龙，去作山下雨。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。